
Centralizētās funkcijas vai koplietošanas pakalpojumu attīstības plāns

[bookmark: _Hlk190178678]1. Centralizētā funkcija vai koplietošanas pakalpojums (turpmāk – pakalpojums) 
	Koplietošanas pakalpojums "Līdzdalības budžeta projektu ideju konkursu organizēšana un īstenošana" (turpmāk – pakalpojums).
Pašvaldību likums (turpmāk – likums) paredz vairāku iedzīvotāju līdzdalības instrumentu ieviešanu pašvaldībās, tai skaitā līdzdalības budžeta ieviešanu no 2025. gada 1. janvāra. Lai pašvaldības līdzdalības budžeta iniciatīvu varētu pilnvērtīgi īstenot, nepieciešams izveidot līdzdalības budžeta informācijas sistēmu (turpmāk – LBIS), kas pašvaldībām sniegs iespēju organizēt līdzdalības budžeta projektu ideju konkursus, bet iedzīvotājiem – piedalīties šajos konkursos atbilstoši likumā noteiktajam regulējumam



2. Pakalpojuma sniedzējs
	LBIS pārzinis – Viedās administrācijas un reģionālās attīstības ministrija, 
LBIS uzturētājs – Valsts digitālās attīstības aģentūra (turpmāk – VDAA)



3. Pakalpojuma rādītāji (pakalpojuma līmeņa vienošanās (SLA) līmeņi)
	Līdzdalības budžeta projektu ideju konkursu organizēšana un īstenošana
Teritorijas attīstības plānošanas dokumentu un ar tiem saistītās informācijas uzkrāšana, apstrāde un publiska pieejamība
	Pieejamība
	Pieļaujamā dīkstāve
	Kopējais ilgums gadā (min)
	Kopējais ilgums gadā (h min)
	Kopīgais ilgums mēnesī (h min)

	99,50 %
	0,5 %
	2629,80
	1 d 19 h 49,80
	3 h 39 min






[bookmark: _Hlk190178794]4. Pakalpojuma saņēmēju loks
	Tiks nodrošināta iespēja ieviest līdzdalības budžetu 43 Latvijas pašvaldībās, attīstot informācijas sistēmu projektu ideju konkursu organizēšanai



5. Pakalpojuma sniegšanu nodrošinošais IKT risinājums
	Lai LBIS funkcionalitāte atbilstu likuma nosacījumiem par līdzdalības budžeta īstenošanu pašvaldībās, tiks pilnveidota jau šobrīd pašvaldību rīcībā esošā Teritorijas attīstības plānošanas informācijas sistēma (TAPIS), tās ietvaros izveidojot jaunu moduli – LBIS moduli (turpmāk – TAPIS LBIS modulis), tādējādi sniedzot pašvaldību attīstības plānošanas speciālistiem iespēju teritorijas attīstības plānošanas procesus īstenot vienuviet. Savukārt TAPIS LBIS moduļa publisko daļu plānots izvietot portālā GeoLatvija.lv, izveidojot atsevišķu sadaļu "Līdzdalības budžets", kas iedzīvotājiem sniegs iespēju gan aplūkot līdzdalības budžeta konkursos iesniegtos teritorijas attīstības projektus, gan piedalīties līdzdalības budžeta iniciatīvā, balsojot par projektiem vai iesniedzot projektu pieteikumus



6. Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija
	· Ministru kabineta 2024. gada 20. janvāra rīkojuma Nr. 55 "Par Valdības rīcības plānu Deklarācijas par Evikas Siliņas vadītā Ministru kabineta iecerēto darbību īstenošanai" 19.6. uzdevuma "Īstenosim vienotu valsts informācijas un komunikācijas tehnoloģiju politiku un uzlabosim valsts pakalpojumus, lai arī privātajiem datu devējiem būtu atvērtas iespējas ātri un ērti pielāgoties sistēmu izmaiņām" pasākums "Izveidots digitālais risinājums (platforma) līdzdalības budžeta procesa atbalstam"
· Ar Ministru kabineta 2019. gada 26. novembra rīkojumu Nr. 587 "Par Reģionālās politikas pamatnostādnēm 2021.–2027. gadam" atbalstītajās Reģionālās politikas pamatnostādnēs 2021.–2027. gadam iekļautais B.3.6. uzdevums "Plašākas sabiedrības iesaiste reģionālās politikas mērķu sasniegšanā"
· Konceptuālais ziņojums "Par līdzdalības budžeta ieviešanu Latvijā" (atbalstīts ar Ministru kabineta 2020. gada 14. maija rīkojumu Nr. 268)
· Pašvaldību likuma 59., 60., 61., 62. pants
· Latvijas Atveseļošanas un noturības mehānisma plānā (apstiprināts ar Ministru kabineta 2021. gada 28. aprīļa rīkojumu Nr. 292) iekļautais pasākums "Digitālu sabiedrības līdzdalības pakalpojumu ieviešana pašvaldībās, tai skaitā pašvaldību līdzdalības budžeta pārvaldīšana" (545. rindkopa)
· Reģionālās attīstības likuma 14. panta 2. punkts
· Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 4. pielikumā iekļautais projekts "Līdzdalības budžeta pārvaldību nodrošinošas koplietošanas platformas attīstība un ieviešana"



[bookmark: _Hlk190178867]7. Pakalpojuma finansēšanas pieeja1
	Pakalpojuma sniegšanai nepieciešamās informācijas sistēmas izveide un tās darbības nodrošināšanas metodiskā vadība tiks finansēta no Eiropas Atveseļošanas fonda. Pievienotās vērtības nodokli iecerēts segt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". 
Pašvaldības sedz ar pakalpojuma īstenošanu saistītās izmaksas (atbilstoši likumā norādītajam līdzdalības budžeta konkursam atvēlētajam minimālajam apmēram un pašvaldības nolikumos noteiktajam apmēram), kā arī administratīvās izmaksas konkursu organizēšanai un uzraudzībai. TAPIS LBIS moduļa uzturēšanas izmaksas tiks pieprasītas Valsts informācijas sistēmu likumā noteiktajā kārtībā, pašvaldību līdzfinansējums informācijas sistēmas uzturēšanai nav plānots



8. Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un tā pamatojums, ņemot vērā arī ieguvumus un izmaksas2
	Pēc projekta pabeigšanas nepieciešamais papildu finansējums no valsts budžeta ir 74 907 euro gadā jeb 6242,25 euro mēnesī, un tas ir paredzēts pakalpojuma darbības nodrošināšanai, informācijas sistēmas uzlabojumiem un tās uzturēšanai. Ņemot vērā, ka projekta rezultātā tiks attīstīts centralizēts pakalpojums, kura pieejamību nodrošinās valsts informācijas sistēma, uzturēšanas finansējumu paredzēts pieprasīt Valsts informācijas sistēmu likumā noteiktajā kārtībā.
Informācijas sistēmas izveide sniegs iespēju projektu iesniegšanas un balsošanas pakalpojumus sniegt automatizēti tiešsaistē, tādējādi pašvaldībām nebūs nepieciešams papildu finansējums personāla algošanai pakalpojumu sniegšanai klātienē



Lietotie saīsinājumi: 
SLA – (angl. – Service Level Agreement), pakalpojuma līmeņa vienošanās
IKT – informācijas un komunikācijas tehnoloģijas

Piezīmes.
1. Saskaņā ar informatīvajā ziņojumā "Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām.
2. Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā."

